చింతలపాటి వర ప్రసాద మూర్తి రాజు
క్షత్రియలోకాన మేటి శ్రీ చింతలపాటి సీతారామచంద్ర వర ప్రసాద మూర్తిరాజు. ఈయన ఆంధ్రదేశంలో ఒక సముచిత స్థానాన్ని కలిగిన దాత, విద్యా ప్రదాత, రాజర్షి, రాజకీయ మహర్షి, గాంధేయవాది, అభ్యుదయ సారథి, గ్రామాభ్యుదయ వారధి. ఈయన పశ్చిమగోదావరి జిల్లా చిననిండ్రకొలను గ్రామంలో 1919 లో బాపిరాజు మరియు సూరయ్యమ్మ దంపతులకు జన్మించారు. శ్రీ మూర్తిరాజు గారి ధర్మపత్ని సత్యవతి దేవి గారు. వీరి పుట్టినిల్లు మొగల్తూరు. నారాయణపురంలో ప్రాథమిక విద్య, తణుకులో ఉన్నత పాఠశాల విద్య అభ్యసించారు.
పచ్చా రామచంద్రరావు
రామచంద్రరావు తండ్రి నారాయణస్వామి సహకార సంఘముల ఉప రిజిస్ట్రార్ గా పనిచేశాడు. మేనమామ నార్ల వెంకటేశ్వరరావు ప్రఖ్యాత సంపాదకుడు, రచయిత. ఇంటివద్దే తల్లిదండ్రుల వద్ద ప్రాథమిక విద్యాభ్యాసము చేసి, పాఠశాలలో ఏడవ తరగతిలో చేరాడు. పదమూడవ ఏట విజయవాడలో ఆంధ్ర లయోలా కళాశాలలో ఇంటర్మీడియెట్, తరువాత ఉస్మానియా విశ్వవిద్యాలయములో ఉన్నత విద్య (భౌతిక శాస్త్రము) చేశాడు. బెంగళూరులోని భారత శాస్త్ర సంస్థలో లోహశాస్త్ర పట్టభద్రుడయ్యాడు. రెండవ సంవత్సరములో దొరాబ్జి టాటా ఉపకార వేతనము పొందాడు. కాశీ హిందూ విశ్వవిద్యాలయములో అనంతరామన్ వద్ద శిష్యునిగా చేరి 1965 లో ఎం.యస్సీ,1968లో పి.హెచ్.డి పట్టాలు సాధించాడు.